text: जापान की टेक्नोलॉजी कंपनी सोनी ने भारतीय बाजार में पहली एक्सपीरिया एक्स सीरीज के स्मार्टफोन लॉन्च कर दिए हैं। सोनी ने अपने एक्सपीरिया एक्स डुअल (Sony Xperia X) और एक्सपीरिया एक्सए डुअल (Sony Xperia XA) स्मार्टफोन को लॉन्च किया है। इन स्मार्टफोन को पहली बार बार्सिलोना में मोबाइल वर्ल्ड कांग्रेस में प्रदर्शित किया गया था। इन फोन में कंपनी की लेटेस्ट तकनीकी से बैटरी, डिजाइन और कैमरे को बेहतर किया गया है। फोन जून महीने के तीसरे हफ्ते से अमेजन पर उपलब्ध होंगे।